شەفەق نیوز/ دەیان لە کیسەڵەیل لەناو دەریاچەیگ نزیک مۆمبای پایتەخت ئابووری وڵات هیند تووپیان.
پسپۆڕەیل ژیان دەیشتەکی لە هیندستان مەزەنە کەن هووکار توپیان نزیکەی ٥٧ کیسەڵ لەناو دەریاچەگە، شایەت  لەوەر ژەهراویکردنی لەلایەن کەسیگ نەناسریاگ بۊیە.
ئاژانس فرانس پرێس ور: ئاگادار کارمەنەیل لە دەریاچەگە کریا دۊیای ئەوەگ کابرایگ سیاسەتکار داوای لێکۆڵینەوە لە بوو ناخوەشیگ لە دەور گوڵەم کالیان کرد.
فەرمانبەریگ لە ریخریاگ رزگارکردن ئاژەڵ دەشتەکی وت: ٥٧ کیسەڵ هیندی تووپیە و ٦ لەلیان خاسەو کریا.
و دیاری کرد ک شایەت کەسەیلیگ ئی کیسەڵەیلە کوشتنە تا ماسی ناو گوڵەمەگە نەخوەن.
